
Ehitusloa andmine (Jõesuu tn 119) 

1. ASJAOLUD JA MENETLUSE KÄIK

14.07.2022 ehitisregistri keskkonda laekus läbivaatamiseks  ehitusloa taotlus nr 2311271/00692 Jõesuu tn 119 kinnistul üksikelamu ja abihoone püstitamiseks koos ehitusprojektiga  „22122601_EP_Joesuu119“, peaprojekteerija Nowap Projekt OÜ.
Ehitusloa menetlusse nr 347813 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Päästeameti Ida päästekeskus.
Ehitusprojektis on avastatud puuduseid ning ehitisregistri keskkonna kaudu ehitusprojekt  on mitu korda tagastatud puuduste kõrvaldamiseks.

20.03.2023 lõplikult kõrvaldatud puudustega ehitusprojekti uus versioon „J 22122601_EP_v03_Joesuu119“ on ehitisregistri  keskkonnas projekteerija poolt taasesitatud.
Narva Linnavalitsuse Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka  ning seetõttu eelhinnangut vastavalt KeHJS § 6 lg 2´3 ei anta“.
20.03.2023 kõik kaasatud menetlusosalejad  kooskõlastasid ehitusloa eelnõu.
Päästeameti Ida päästekeskus kooskõlastas „tingimisi“ märkustega:

„Garaaži seinte ja lagede pinnad peavad üldjuhul olema klassist B-s1,d0. ning põrandakattena kasutatakse A2FL-s1-klassi või selleks eesmärgiks eraldi heaks kiidetud ehitusmaterjali“.
Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.5. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda  ehitusluba Jõesuu tn 119 kinnistul üksikelamu ning selle teenindamiseks vajalike ehitiste püstitamiseks vastavalt ehitusprojektile  „JSU1191_EP_v02_Joesuu119“, peaprojekteerija Nowap Projekt OÜ.
3.2. Jätta  algatamata  Jõesuu tn 119 kinnistul üksikelamu ning selle teenindamiseks vajalike ehitiste püstitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 
3.3. Kohustada ehitustööde tellijat arvestada loetletud märkused, milleks on käesoleva korralduse punktis 1 toodud  Päästeameti Ida päästekeskuse poolt  ning ehitusloal loetletud märkused.
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

